
FORSLAG TIL RETNINGSLINJER FOR AI

Indledning
I Organisation ser vi AI som et kraftfuldt værktøj, der kan bidrage til at øge effektivitet og datadrevet beslutningstagning. AI er vores nye kollega, som skaber muligheder for innovation og forbedring af vores processer – men AI kommer også med risici, og AI erstatter aldrig vores medarbejdere. 

Formålet med denne politik er derfor at sikre, at vi udnytter styrkerne ved vores nye AI-kollega, at vi lærer af hinanden og er nysgerrige på ny teknologi, samtidig med at vores brug af AI er etisk, sikker og i overensstemmelse med gældende lovgivning.

Retningslinjer for brug af AI
I vores brug af AI arbejder vi ud fra fire praktiske principper for tryg AI:
· Transparens: Vi skal forstå hvordan AI bliver brugt, og vi fortæller det, når AI bliver brugt.
· Beslutning: Vi bruger AI som støtte, men det er mennesker, der tager beslutninger.
· Retfærdighed: Vi stiller krav til vores leverandører, om at levere neutral AI til os.
· Sikkerhed og compliance: Vi stiller krav til vores leverandører, om at overholde relevant lovgivning, som AI-forordningen og GDPR. 

Når vi bruger AI, skal vi altid kunne svare Ja på disse spørgsmål
Forstår jeg, hvad AI lige gjorde?
Var det et menneske, der tog beslutningen?








AI-værktøjer, der håndterer personoplysninger
Personoplysninger betyder alt, der kan identificere personer, som navn og billede, men også 


indirekte oplysninger, som IP-adresser. Vi håndterer personoplysninger i hele vores organisation, og det er vigtigt at sikre, at de beskyttes i henhold til GDPR.

Medarbejdere opfordres til at afprøve nye AI-værktøjer – men til behandling af personoplysninger må kun de værktøjer, som er godkendt af Afdeling, anvendes. Disse værktøjer er gennemgået og godkendt i forhold til vores krav til datasikkerhed. En liste over godkendte værktøjer findes på intranettet.

Eksempel: ChatGPT kan bruges til inspiration og forslag, men der må aldrig indtastes personoplysninger i dette værktøj. 

Etik ved brug af AI
AI-værktøjer skal anvendes på en måde, der fremmer retfærdige og inkluderende beslutnings-processer. Vi er bevidste om, at AI kan videreføre eksisterende bias, og vi arbejder aktivt for at minimere denne risiko.

Derfor gennemgår vi altid det materiale og de konklusioner, som AI præsenterer, før de anvendes, for at identificere og håndtere eventuelle uønskede bias.

Transparens i brugen af AI
Medarbejdere, kunder og andre interessenter skal informeres om, hvornår AI anvendes, hvilke beslutninger den påvirker, og hvilke kriterier der ligger bag AI-baserede processer.

Dette gør vi ved at oplyse, når indhold er genereret af AI, for eksempel med en tydelig markering som “AI-genereret indhold”. Når AI bliver brugt i beslutningsprocesser, informerer vi om det på en tydelig og forståelig måde. 

Uddannelse og støtte
For at få størst muligt udbytte af AI skal medarbejdere have den nødvendige uddannelse i AI, herunder forståelse for funktioner, muligheder og begrænsninger. Uddannelsen skal foregå på både organisations- og afdelingsniveau, og gøre det muligt for medarbejdere at udforske og implementere AI i deres arbejdsprocesser.


Implementering af retningslinjerne
Ledelsen er ansvarlig for at fastsætte og revidere disse retningslinjer, samt for at sikre implementering og efterlevelse af dem. 

Afdeling er ansvarlig for at gennemgå og godkende AI-værktøjer, der lever op til vores sikkerheds- og databeskyttelseskrav. 

Alle medarbejdere er ansvarlige for at følge politikken og rapportere afvigelser.

Politikken skal revideres mindst hvert halve år og opdateres, når det er nødvendigt.

